ગુજરાત રાજ્ય સરકાર દ્વારા કરોડો રૂપિયાના ખર્ચે બનાવવામાં આવેલી માંગરોળ તાલુકાની રેફરલ હોસ્પિટલમાં મેડિસિન તેમજ ડોક્ટરોનો અભાવ તો છે જ પરંતુ ખાટલે મોટી ખોટ એ છે કે આ હોસ્પિટલમાં દર્દીઓ માટે પીવાના પાણીની સુવિધા પણ જોવા નથી મળી રેફરલ હોસ્પિટલમાં પીવાના પાણીના ચાર ચાર કુલરો મુકવામાં આવ્યા છે પરંતુ ચાર કુલરોમાંથી એક પણ કુલર ચાલુ અવસ્થામાં નથી છેલ્લા કેટલાય સમયથી રેફરલ હોસ્પિટલના કુલરો પણ બંધ અવસ્થામાં ધૂળ ખાઈ રહ્યા છે જેને લઈ દર્દીઓને હોસ્પિટલમાં પીવાના પાણીની પણ ભારે મુશ્કેલી પડી રહી છે ત્યારે દર્દીઓની આવી મુશ્કેલીને પગલે આરોગ્ય વિભાગને વારંવાર રજુઆત કરવા માં આવી છે પરંતુ આરોગ્ય વિભાગના જવાબદાર અધિકારીઓ દર્દીઓની આ રજુઆતને કાને નહીં લેતા માંગરોળ તાલુકાના ગરીબ દર્દીઓની મુશ્કેલીમાં વધારો જ થઈ રહ્યો છે જેને લઈ કંટાળેલા દર્દીઓ હવે ખાનગી હોસ્પિટલનો સહારો લેવા મજબુર બન્યા છે.